12. ฐานะการเงินและผลการดำเนินงาน

งบการเงิน

สรุปรายงานการตรวจสอบของผู้สอบบัญชีรับอนุญาตในระยะ 3 ปีที่ผ่านมา

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2549

ผู้สอบบัญชีได้ตรวจสอบงบดุลรวม ณ วันที่ 31 ธันวาคม พ.ศ.2549 และพ.ศ.2548 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2549 และ พ.ศ. 2548 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และงบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี 

ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2548

ผู้สอบบัญชีได้ตรวจสอบงบดุลรวม ณ วันที่ 31 ธันวาคม พ.ศ.2548 และพ.ศ.2547 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2548และ พ.ศ. 2547 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และงบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี 

ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป

รายงานการตรวจสอบงบการเงินของผู้สอบบัญชีรับอนุญาต ต่องบการเงินสำหรับปี 2547

ผู้สอบบัญชีได้ตรวจสอบงบดุลรวม ณ วันที่ 31 ธันวาคม พ.ศ.2547 และพ.ศ.2546 งบกำไรขาดทุนรวม งบแสดงการเปลี่ยนแปลงในส่วนของผู้ถือหุ้นรวม และงบกระแสเงินสดรวม สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) และบริษัทย่อย และได้ตรวจสอบงบดุล ณ วันที่ 31 ธันวาคม 2547และ พ.ศ. 2546 งบกำไรขาดทุน งบแสดงการเปลี่ยนแปลงในส่วนของผู้ถือหุ้น และงบกระแสเงินสด สำหรับปี สิ้นสุดวันเดียวกันของแต่ละปีของบริษัท เมโทรซิสเต็มส์คอร์ปอเรชั่น จำกัด (มหาชน) ซึ่งผู้บริหารของกิจการเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้ ผู้สอบบัญชีเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของผู้สอบบัญชี งบการเงินของบริษัทร่วมจำนวน 2 แห่งสำหรับปีสิ้นสุดวันที่ 31 ธันวาคม 2547และพ.ศ.2546 ตรวจสอบโดยผู้สอบบัญชีอื่น 

ผู้สอบบัญชีเห็นว่างบการเงินรวมและงบการเงินเฉพาะบริษัทแสดงฐานะการเงิน ผลการดำเนินงานและกระแสเงินสดโดยถูกต้องตามที่ควรในสาระสำคัญตามหลักการบัญชีที่รับรองทั่วไป 

[]

หมายเหตุ : อัตรากำไรขั้นต้นบริษัทไม่คำนึงถึงรายได้อื่นและกำไรจากการขายเงินลงทุน

[]

[]

[]

[]

[]

[]

หมายเหตุ : อัตรากำไรขั้นต้นบริษัทไม่คำนึงถึงรายได้อื่นและกำไรจากการขายเงินลงทุน

[]

[]

[]

[]

[]

คำอธิบายและการวิเคราะห์ฐานะการเงินและผลการดำเนินงานของฝ่ายบริหาร

ผลการดำเนินงานของบริษัทฯ และบริษัทย่อย สำหรับปีสิ้นสุดวันที่ 31 ธันวาคม พ.ศ. 2549
เปรียบเทียบกับรอบระยะเวลาเดียวกันของปีก่อน และงบดุลรวม ณ วันที่ 31 ธันวาคม พ.ศ. 2549
เปรียบเทียบกับงบดุล ณ วันที่ 31 ธันวาคม พ.ศ. 2548

1. งบกำไรขาดทุนรวมสำหรับปี สิ้นสุดวันที่ 31 ธันวาคม พ.ศ. 2549
เปรียบเทียบกับงวดเดียวกันสิ้นสุดวันที่ 31 ธันวาคม พ.ศ. 2548

1.1 รายได้รวมของบริษัทและบริษัทย่อยในปี 2549 มีมูลค่าเท่ากับ 5,865 ล้านบาท
เพิ่มขึ้นจากช่วงเดียวกันของปีก่อนร้อยละ 0.09
โดยแบ่งเป็นรายได้จากการขายและบริการรวมจำนวน 5,830 ล้านบาท
เพิ่มขึ้นจากงวดเดียวกันของปีก่อน 13 ล้านบาท คิดเป็นอัตราเพิ่มขึ้นร้อยละ 0.22
ส่วนรายได้อื่นในปี 2549 จำนวน 35 ล้านบาท ลดลงจากงวดเดียวกันของปีก่อน 6.9 ล้านบาท
คิดเป็นอัตราลดลงร้อยละ 16.49

สัดส่วนรายได้จากการขายและบริการมีดังนี้

-   รายได้จากการขายและบริการกลุ่มผลิตภัณฑ์คอมพิวเตอร์และอุปกรณ์ต่อพ่วง (ESG)
    จำนวน3,049 ล้านบาท คิดเป็นสัดส่วนร้อยละ 51.98 ของรายได้ทั้งหมด
    เพิ่มขึ้นจากงวดเดียวกันของปีก่อน 73 ล้านบาท หรือร้อยละ 2.46

-   รายได้จากการขายและบริการกลุ่มผลิตภัณฑ์วัสดุสิ้นเปลือง (OSG) จำนวน 2,085 ล้านบาท
    คิดเป็นสัดส่วนร้อยละ 35.55 ของรายได้ทั้งหมด เพิ่มขึ้นจากงวดเดียวกันของปีก่อน 81
    ล้านบาท หรือร้อยละ 4.07

-   รายได้จากการขายและบริการกลุ่มผลิตภัณฑ์ซอฟท์แวร์และการบริการ (SIG) จำนวน 465
    ล้านบาท คิดเป็นสัดส่วนร้อยละ 7.94 ของรายได้ทั้งหมด ลดลงจากงวดเดียวกันของปีก่อน
    336 ล้านบาท หรือร้อยละ 41.92

-   รายได้จากการขายและบริการกลุ่มผลิตภัณฑ์เน็ตเวิร์คและโซลูชั่น (NSG) จำนวน 223
    ล้านบาท คิดเป็นสัดส่วนร้อยละ 3.80 ของรายได้ทั้งหมด

    2.  ต้นทุนขายและบริการรวม 4,930 ล้านบาท เพิ่มขึ้นจากงวดเดียวกันของปีก่อน 11
        ล้านบาท คิดเป็นอัตราเพิ่มขึ้นร้อยละ 0.22
        เท่ากับอัตราการเพิ่มขึ้นของรายได้จากการขายและบริการ
        เป็นผลมาจากต้นทุนของสินค้าที่ขายในปี 2549 เพิ่มขึ้นจากงวดเดียวกันของปีก่อนร้อยละ
        0.04 ส่วนต้นทุนจากการให้บริการและการให้เช่า เพิ่มขึ้นในอัตราร้อยละ 7.9

    3.  กำไรขั้นต้นรวมจำนวน 935 ล้านบาท เพิ่มขึ้น 2 ล้านบาท
        คิดเป็นอัตราการเพิ่มขึ้นร้อยละ 0.21 สำหรับในปี 2549 อัตรากำไรขั้นต้นคิดเป็นร้อยละ
        15.43 เท่ากับปี 2548

    4.  ค่าใช้จ่ายในการขายและบริหารรวม 666 ล้านบาท คิดเป็นร้อยละ 11.69
        ของรายได้รวม เพิ่มขึ้นจากปี 2548 จำนวน 17 ล้านบาท
        คิดเป็นอัตราการเพิ่มขึ้นร้อยละ 2.59

    5.  ในปี 2549 บริษัทฯ มีกำไรจากการขายเงินลงทุนในบริษัท แอพพลิเคชั่น โฮสติ้ง
        เซอร์วิส จำกัด จำนวน 55 ล้านบาท และขาดทุนจากการที่บริษัท เมโทรอินโฟไดนามิกส์
        จำกัด เลิกกิจการ จำนวน 2 ล้านบาท

    6.  ดอกเบี้ยจ่ายในปี 2549 ลดลงจากปี 2548 จำนวน 7 ล้านบาท หรือร้อยละ 21
        เนื่องจากในปี 2549 บริษัทฯ มีเงินกู้ลดลงจากปี 2548 จำนวน 209 ล้านบาท
        รวมทั้งอัตราดอกเบี้ยของตลาดโดยรวมลดลง

    7.  ภาษีเงินได้นิติบุคคลจำนวน 79.5 ล้านบาท เพิ่มขึ้นจากงวดเดียวกันของปีก่อน จำนวน
        18 ล้านบาท
        เป็นผลมาจากการที่บริษัทได้กำไรจากการขายเงินลงทุนและขาดทุนจากการเลิกกิจการในบริษัทย่อยที่คำนวณโดยวิธีราคาทุน
        87.48 ล้านบาท

    8.  บริษัทฯ
        มีกำไรสุทธิก่อนกำไรจากการขายเงินลงทุน/ขาดทุนจากการเลิกกิจการของบริษัทย่อยและส่วนแบ่งกำไรจากเงินลงทุนตามวิธีส่วนได้เสียในปี
        2549 เท่ากับ 156 ล้านบาท ลดลงจากงวดเดียวกันของปีก่อน 33 ล้านบาท
        เนื่องจากในปี 2549 บริษัทฯ มีรายได้รวมเพิ่มขึ้นเพียงร้อยละ 0.09
        ในขณะที่ต้นทุนจากการขายสินค้า ต้นทุนจากการให้บริการและการให้เช่า เพิ่มขึ้น 0.22
        ส่วนค่าใช้จ่ายในการขายและบริหารเพิ่มขึ้นในอัตราร้อยละ 2.59
        ดอกเบี้ยจ่ายลดลงในอัตราร้อยละ 20.59
        หลังจากที่รวมกำไรจากการขายเงินลงทุน/ขาดทุนจากการเลิกกิจการของบริษัทย่อยและส่วนแบ่งกำไรจากเงินลงทุนตามวิธีส่วนได้เสียเท่ากับ
        55.55 ล้านบาท ทำให้บริษัทมีกำไรสุทธิ 211 ล้านบาท
        เพิ่มขึ้นจากงวดเดียวกันของปีก่อน 38 ล้านบาท หรือคิดเป็นอัตราร้อยละ 34

    9.  กำไร(ขาดทุน) ต่อหุ้นขั้นพื้นฐาน (EPS) สำหรับปี 2549 เท่ากับ 0.5882 บาทต่อหุ้น
        เทียบกับปีก่อน 0.4909 บาทต่อหุ้น เพิ่มขึ้นร้อยละ 19.82

2. งบดุลรวม ณ วันที่ 31 ธันวาคม พ.ศ. 2549 เปรียบเทียบกับงบดุลรวม ณ วันที่ 31 ธันวาคม
2548

2.1 บริษัทฯ มีสินทรัพย์รวมจำนวน 2,075 ล้านบาท ลดลงจากงวดเดียวกันของปีก่อนจำนวน 341
ล้านบาท คิดเป็นอัตราร้อยละ 14 โดยมีรายละเอียดของการเพิ่มขึ้น และลดลงที่มีสาระสำคัญดังนี้

-   สินทรัพย์หมุนเวียนมีมูลค่า 1,169 ล้านบาท ลดลงในอัตราร้อยละ 16.59 เป็นผลมาจาก
    เงินสดและรายการเทียบเท่าเงินสด ลดลง 20 ล้านบาท ลูกหนี้การค้าลดลง 1.3 ล้านบาท
    สินค้าคงเหลือลดลง 184 ล้านบาท และสินทรัพย์หมุนเวียนอื่น ลดลง 28 ล้านบาท

-   ในปี 2548 บริษัทฯ มีสินทรัพย์ถาวรสุทธิ 750 ล้านบาท ลดลง 87 ล้านบาท
    เป็นผลมาจากการลงขายทรัพย์สิน 125 ล้านบาท ได้แก่ อุปกรณ์สำนักงาน ยานพาหนะ
    และเฟอร์นิเจอร์

-   ในปี 2549 บริษัทฯ มีการขายเงินลงทุนในบริษัท แอพพลิเคชั่น โฮสติ้ง เซอร์วิส จำกัด
    จำนวนเงินลงทุนตามวิธีส่วนได้เสียเท่ากับ 40.06 ล้านบาท และบริษัท เมโทรอินโฟไดนามิกส์
    จำกัด
    ได้เลิกประกอบกิจการและชำระบัญชีเสร็จเรียบร้อยมูลค่าเงินลงทุนตามวิธีส่วนได้เสียเท่ากับ
    5.05 ล้านบาท ทำให้เงินลงทุนของบริษัทฯ ลดลงตามวิธีส่วนได้เสีย จำนวน 45.11 ล้านบาท

2.2 บริษัทฯ มีหนี้สินรวมจำนวน 1,029 ล้านบาท ลดลงจากงวดเดียวกันของปีก่อน 427 ล้านบาท
คิดเป็นอัตราร้อยละ 29 โดยมีรายละเอียดการของการเพิ่มขึ้นและลดลงที่มีสาระสำคัญดังนี้

-   เงินเบิกเกินบัญชีและเงินกู้ยืมระยะสั้นจากสถาบันการเงิน 80 ล้านบาท ลดลง 213 ล้านบาท
    คิดเป็นอัตราร้อยละ 73 และเจ้าหนี้และตั๋วเงินจ่ายการค้า 527 ล้านบาท ลดลง 164
    ล้านบาท คิดเป็นอัตราร้อยละ 24
    เป็นผลมาจากการขายเงินลงทุนในบริษัทย่อยและเงินสดสุทธิจากกิจกรรมดำเนินงานเพิ่มขึ้น
    71.6 ล้านบาท

-   ส่วนของเงินกู้ยืมระยะยาวที่ถึงกำหนดชำระภายในหนึ่งปี 78 ล้านบาท ลดลง 20 ล้านบาท
    คิดเป็นอัตราร้อยละ 20
    จากเงินกู้ระยะยาวที่จะครบกำหนดชำระในหนึ่งปีลดลงสุทธิหลังการชำระคืนเงินกู้บางส่วน

-   หนี้สินหมุนเวียนอื่น 180 ล้านบาท เพิ่มขึ้น 37 ล้านบาท คิดเป็นอัตราร้อยละ 21
    จากเจ้าหนี้อื่นเ เจ้าหนี้ค่าทรัพย์สิน และค่าใช้จ่ายค้างจ่าย

-   เงินกู้ยืมระยะยาวจากธนาคาร 127 ล้านบาท ลดลง 41 ล้านบาท คิดเป็นอัตราร้อยละ 25
    จากการที่บริษัทฯ มีการชำระคืนเงินกู้ 52.8 ล้านบาท
    และจากการโอนย้ายเงินกู้ที่ครบกำหนดชำระในหนึ่งปีเป็นเงินกู้ระยะสั้น จำนวน 24 ล้านบาท

-   หนี้สินตามสัญญาเช่าการเงิน 30 ล้านบาท ลดลง 15 ล้านบาท คิดเป็นอัตราร้อยละ 33
    จากการที่บริษัทฯ มีการชำระคืนหนี้สินตามสัญญาเช่าทางการเงิน 53.14 ล้านบาท
    และจากการโอนย้ายหนี้สินที่ครบกำหนดชำระในหนึ่งปีเป็นหนี้สินระยะสั้นจำนวน 42 ล้านบาท

-   เจ้าหนี้เช่าซื้อทรัพย์สิน 7.5 ล้านบาท ลดลง 12 ล้านบาท คิดเป็นอัตราร้อยละ 61
    จากการที่บริษัทมีการชำระคืนเจ้าหนี้เช่าซื้อทรัพย์สินจำนวน 13.9 ล้านบาท
    และจากการโอนย้ายเจ้าหนี้ที่ครบกำหนดชำระในหนึ่งปีเป็นหนี้สินระยะสั้นจำนวน 11 ล้านบาท

  2.3 ส่วนของผู้ถือหุ้นจำนวน 1,046 ล้านบาท เพิ่มขึ้น 87 ล้านบาท คิดเป็นอัตราร้อยละ 8
  จากการเพิ่มขึ้นและลดลงดังนี้

-   กำไรสะสมในปี 2549 เพิ่มขึ้นจำนวน 125 ล้านบาท เป็นผลมาจากผลกำไรสุทธิในปี 2549
    เพิ่มขึ้น 39 ล้านบาท บริษัทฯ จ่ายเงินปันผลในปี 2549 จำนวน 86 ล้านบาท

-   ส่วนของผู้ถือหุ้นส่วนน้อย ลดลง 39 ล้านบาท

3. งบกระแสเงินสด สำหรับปีสิ้นสุดวันที่ 31 ธันวาคม พ.ศ. 2549
เปรียบเทียบกับรอบระยะเวลาเดียวกันสิ้นสุดวันที่ 31 ธันวาคม พ.ศ. 2548

งบกระแสเงินสดสำหรับปี สิ้นสุดวันที่ 31 ธันวาคม พ.ศ. 2549 บริษัทมีเงินสดสุทธิลดลง 20
ล้านบาท โดยมีรายละเอียดดังนี้

3.1 บริษัทฯ มีเงินสดรับจากการดำเนินงาน 420 ล้านบาท โดยมีเงินสดเพิ่มขึ้นจากการที่บริษัทฯ
มีผลประกอบการสูงขึ้น 327 ล้านบาท ลูกหนี้การค้าเพิ่มขึ้น 26 ล้านบาท สินค้าคงเหลือลดลง 163
ล้านบาท สินทรัพย์หมุนเวียนอื่นลดลง 16 ล้านบาท เจ้าหนี้การค้าลดลง 117 ล้านบาท
ค่าใช้จ่ายค้างจ่ายเพิ่มขึ้น 24 ล้านบาท เจ้าหนี้อื่นและหนี้สินหมุนเวียนอื่นเพิ่มขึ้น 33 ล้านบาท

3.2 บริษัทฯ มีเงินสดสุทธิใช้ไปในกิจกรรมลงทุนในปี 2549 เท่ากับ 55 ล้านบาท เป็นผลมาจาก

-   ทรัพย์สินถาวรเพิ่มขึ้น 68 ล้านบาท

-   เงินสดสุทธิจากการขายและเลิกบริษัทย่อย 5.6 ล้านบาท

-   เงินสดรับจากการจำหน่ายสินทรัพย์ถาวร 7 ล้านบาท

3.3 เงินสดได้มาจากกิจกรรมจัดหาเงินจำนวน 385 ล้านบาท เป็นผลมาจาก

-   เงินเบิกเกินบัญชีธนาคารและเงินกู้ยืมระยะสั้นจากสถาบันการเงินลดลง 213 ล้านบาท

-   ชำระคืนเงินกู้ยืมระยะยาวจากธนาคาร หนี้สินตามสัญญาเช่าการเงิน และค่าเช่าซื้อทรัพย์สิน
    120 ล้านบาท

-   จ่ายเงินปันผล 86 ล้านบาท

-   เงินสดรับจากการขายและเช่าคืนทรัพย์สิน 35 ล้านบาท

4. อัตราส่วนสภาพคล่อง

1.  บริษัทฯ มีอัตราส่วนหนี้สินหมุนเวียนต่อสินทรัพย์หมุนเวียน เท่ากับ 1.35
    ซึ่งมีสภาพคล่องดีขึ้นเมื่อเปรียบเทียบกับปี 2548

2.  อัตราการหมุนเวียนของสินค้าคงเหลือของบริษัทฯ
    เพิ่มขึ้นทำให้ระยะเวลาการขายสินค้าลดลงจาก 22 วัน เป็น 21 วัน
    ระยะเวลาการเก็บหนี้ลดลงจาก 50 วันเป็น 44 วัน ส่วนระยะเวลาการชำระหนี้ลดลงจาก
    55 วันเป็น 44 วัน จึงส่งผลให้วงจรเงินสดของบริษัทฯ ในปี 2549 เพิ่มขึ้นเพียงเล็กน้อยจาก
    17 วันเป็น 20 วัน

5. แหล่งที่มาของเงินทุน

1.  แหล่งเงินทุนของบริษัทฯ มาจากกระแสเงินสดจากการดำเนินงานเพิ่มขึ้น
    และเงินสดรับจากการขายเงินลงทุน
    โครงสร้างหนี้สินประกอบไปด้วยหนี้สินระยะสั้นมากกว่าหนี้สินระยะยาว
    โดยหนี้สินรวมของบริษัทฯในปี 2549 มีมูลค่า 1,029 ล้านบาท ลดลงจากปี 2548
    ในอัตราร้อยละ 29

2.  อัตราส่วนหนี้สินต่อส่วนของผู้ถือหุ้นของบริษัทฯ ในปี 2549 ลดลงจาก 1.52 เท่า เป็น 0.98
    เท่า เนื่องจากบริษัทมีผลประกอบการเพิ่มขึ้น มีกระแสเงินสดจากการดำเนินงานเพิ่มขึ้น
    ทำให้สามารถจ่ายคืนเงินกู้ยืมเพิ่มมากขึ้น

6. ค่าตอบแทนผู้สอบบัญชี

บริษัทฯ และบริษัทย่อยจ่ายค่าตอบแทนการสอบบัญชีให้แก่ผู้สอบบัญชีของบริษัทฯ และบริษัทย่อย
ในรอบปีที่ผ่านมามีจำนวนเงินรวม 1,230,000 บาท